stanford-oval/wikipedia huggingface dataset:
היי סקול מיוזיקל: המחזמר: הסדרה
הפקה > ליהוק

פדרלי הביע את החשיבות של ליהוק בני נוער אמיתיים בתפקידים ראשיים כדי להוסיף אותנטיות לסדרה מבוססת על גיל התיכון. ב-17 באוקטובר 2018 פורסם כי ג'ושוע באסט לוהק לתפקיד ראשי. שאר צוות השחקנים פורסם ב-15 בפברואר 2019, כולל סופיה ויילי בתפקיד ג'ינה, קייט ריינדרס בתפקיד מיס ג'ן ואוליביה רודריגו בתפקיד ניני. פדרלי אישר בנובמבר 2019 כי שחקן מהסרט המקורי יבצע הופעת קמע בסדרה. לאחר שנרשם כאמן המופיע בפסקול, אושר כי לוקאס גראביל, שגילם את ראיין אוונס, עתיד להופיע בסדרה. גראביל מופיע כגרסה בדיונית של עצמו, ומופיע בשיר לצד ריינדרס. קייסי סטרוה, שגילמה את מרתה קוקס בסרט המקורי, הופיעה גם היא בפרק אחד בסדרה.
בדצמבר 2019 דווח כי ג'ו סרפיני, המגלם את דמותו של סב, יקודם לצוות השחקנים הראשי בעונה השנייה. שחקנים נוספים שהתווספו לסדרה נחשפו בתחילת 2020: רומן בנקס בתפקיד האווי; אוליביה רוז קיגן בתפקיד לילי; ודרק האף בתפקיד זאק, החבר לשעבר של מיס ג'ן. בחודש יולי 2021, פורסם כי השחקן האמריקאי ג'ורדן פישר יככב בתפקיד אורח בתפקיד ג'יימי פורטר בפרק ה-11 של העונה השנייה.
בחודש ינואר 2022 פורסם כי קורבין בלו, שגילם את דמותו של צ'אד בטרילוגיית הסרטים המקורית, בנוסף לאדריאן ליילס, מג דונלי, סיילור בל וג'ייסון ארלס הצטרפו לצוות שחקני העונה השלישית. ב־8 במרץ פורסם כי בן סטילוול, אריה ברוקס וליאמני סגורה לוהקו לעונה השלישית של הסדרה בתפקידים משניים. לקראת עליית העונה השלישית פורסם כי רודריגו, לארי ספרסטיין, ריינדרס וסראפיני עברו מתפקידים ראשיים לתפקידי אורח.
בעונה הרביעית השתתפו בלו, סטרוה וגראביל שהופיעו בסדרת הסרטים המקוריים והופיעו בעבר בסדרה, בנוסף למוניק קולמן, בארט ג'ונסון ואליסון ריד שגילמו את טיילור, מר בולטון וגברת דארבוס בסדרת הסרטים המקוריים בהתאמה. יוצר הסדרה, טים פדרלה, הזמין את כל כוכבי "היי סקול מיוזיקל" המקוריים לעונה הרביעית, אך לא כולם חזרו. בנוסף, הוכרז כי באסט, ויילי, רנה, לסטר, רודריגז, ריינדרס וסגורה יככבו בתפקידים ראשיים בעונה. בנוסף, לוהקו גם קיילי קנטרל בתפקיד דני, מתיו סאטו בתפקיד מאק, קייטלין ריילי בתפקיד קווין וואסטי מאמפוינט בתפקיד קריסטל.
הפקה > צילום

צילומי העונה הראשונה החלו ב-15 בפברואר 2019 בסולט לייק סיטי, יוטה, והסתיימו ב-30 ביוני. קדם ההפקה לעונה השנייה החל בפברואר 2020, אך הופסק בגלל מגפת הקורונה. הצילומים חזרו לסדרם באוקטובר של שנת 2020 והסתיימו בפברואר 2021.
סגנון המוקומנטריה של הסדרה מתבצע באמצעות צילום בשיטת המצלמה היחידה, עם מצלמות כף יד המשמשות ליצירת צילום ממוקד. בסדרה גם יש שימוש בשבירת הקיר הרביעי, על מנת השדמויות יוכלו להביע את מחשבותיהן ורגשותיהן דרך המצלמה. סצנות אלה מייצגות את ה"הווה" בסיפור, ואילו פלאשבקים למערכת היחסים של ניני וריקי מצולמים באופן מסורתי יותר.
צילומי העונה השלישית התקיימו בלוס אנג'לס, בשונה משתי העונות המוקדמות שצולמו בסולט לייק סיטי. צילומי העונה הרביעית צפויים להיערך שוב בסולט לייק סיטי.
הפצה

הפרק הראשון של הסדרה שודר בערוץ דיסני, ABC ו-Freeform ב-8 בנובמבר 2019, לקראת השקתו בשירות הסטרימינג דיסני+ ב-12 בנובמבר 2019. פרקים יצאו לאור מדי שבוע ולא בבת אחת. סיום העונה הראשונה שודר ב-10 בינואר 2020.
העונה השנייה עלתה לשידור ב-14 במאי 2021.
ב־20 במאי יצא הטיזר הראשון לעונה השלישית וב־29 ביוני יצא הטריילר הרשמי.
הפצה > שיווק

הפוסטר והטריילר הראשון של התוכנית יצאו לאור ב-23 באוגוסט 2019.
ביקורות ושבחים > צפייה

השידור של הפרק הראשון ב-8 בנובמבר 2019 נצפה על ידי 2.03 מיליון צופים ברשת ABC, בנוסף ל-474,000 בערוץ דיסני ו-293,000 במהלך השידור ברשת Freeform. הפרק זכה ל-2.8 מיליון צופים בסך הכל. נכון לחודש ספטמבר 2021, שתי העונות הראשונות של הסדרה וספיישל חג המולד צברו יחדיו כ-1.438 מיליארד צפיות.
ביקורות ושבחים > תגובות המבקרים

אתר ביקורות הסרטים Rotten Tomatoes דיווח על דירוג חיובי של 74% לעונה הראשונה עם דירוג ממוצע של 7.41/10 המבוסס על 31 ביקורות. בתיאור הביקורתי של האתר נכתב, "הסדרה דומה לקודמותיה מעט יותר מדי מכדי להיות באמת התחלה של משהו חדש - אם כי מעריצי הסדרטים המקוריים עשויים פשוט למצוא את מה שהם חיפשו בעיצוב הנוסטלגי שלה." Metacritic, שמשתמש בממוצע משוקלל, קבע ציון של 64 מתוך 100 על סמך 16 ביקורות, מה שמצביע על "ביקורות חיוביות בדרך כלל".
אימפריה (עיר)

אימפריה (באנגלית: Imperia ) היא עיר חוף וקומונה במחוז ליגוריה, איטליה. היא בירת נפת אימפריה, ומבחינה היסטורית היא הייתה בירת נפת אינטליה בליגוריה. בניטו מוסוליני הקים את העיר אימפריה ב-21 באוקטובר 1923 על ידי איחוד של פורטו מאוריציו ואונליה (Oneglia), עם עוד קומונות כפריות שמסביב.
אימפריה ידועה בגידול וטיפוח פרחים וזיתים ומהווה יעד קיץ פופולרי לתיירים. הבריכה המקורה "Piscina Felice Cascione" שבעיר אירחה אירועי ספורט מים לאומיים ובינלאומיים רבים.
היסטוריה

ייתכן שהמקור של שמה של אונליה, בהתיישבות הטרום-רומית Pagus Unelia, על גבעת Castelvecchio, שהייתה ככל הנראה אחד השטחים הכבושים על ידי הליגורים. השם Ripa Uneliae, הוא שמו של כפר הנמצא על חוף הים למרגלות הגבעה. אונגליה המודרנית הוקמה באתר הנוכחי שלה בסביבות שנת 935 לספירה, לאחר שנהרסה על ידי הסרצנים; בשנת 1100 הכפר הפך למחנה של כנסיית אלבנגה. ב-1298 הפכה אונגליה לחלק מהארמון של משפחת דוריה של ג'נואה; האדמירל אנדריאה דוריה (1466–1560) נולד בעיר. בני הזוג דוריה מכרו את העיירה לאמנואלה פיליברט, דוכס סבויה ב-1576, והעיר אונגליה נותרה למעשה מובלעת סבוירית ברפובליקה של ג'נואה עד לאיחוד איטליה, אף על פי שהיא הייתה בקו החזית במלחמות בית סבויה; היא נכבשה ב-1614 וב-1649 על ידי הספרדים וב-1623 וב-1672 על ידי הג'נואים. ב-1692 היה על העיר להדוף מתקפה של כח צבאי צרפתי; בשנים 1744–45 העיר נכבשה שוב על ידי הספרדים, ובשנת 1792 הופצצה ונשרפה על ידי הצרפתים.
פורטו מאוריציו היה יישוב ונמל רומי, בשם Portus Maurici, שנמצא במסלול הימי האנטוניני.  שם היישוב כנראה עבר אינטרפולציה בכתבי יד של המאה השלישית, מכיוון שהוא נקרא על שמו של מוריס הקדוש, מנהיג לגיון התבאן (אנ') שלא ניתן היה להנציח אותו עד האימפריה הנוצרית של המאה הרביעית.  היישוב והנמל הפכו לנמל ביזנטי לאחר המלחמות הגותיות של המאה ה-6, ולאחר מכן עבר למסדר בנדיקטוס הקדוש והיה כפוף לרוזנות טורינו במאה ה-11. בוניפאסי מקלבסנה מכר את העיירה לרפובליקה של ג'נואה ב-1288  בתמורה לתשלום שנתי, כחלק מהתרחבותה של ג'נואה למערב ליגוריה. בשנת 1354 היישוב הפך למקום מושבו של הכומר הג'נואי של הריביירה המערבית. העיירה שגשגה אף על פי שהשליטה בג'נואה עברה בין הצרפתים, דוכסות מילאנו והספרדים. במהלך מלחמות נפוליאון, נפוליאון בונפרטה עצמו עצר ללילה בפורטו מאוריציו ובילה את הלילה בפאראסיו בקומה השלישית של פאלאצו לאוואניה. בקונגרס של וינה בשנת 1815, היישוב הוענק לממלכת סרדיניה, לפני שצורף לבסוף לאיטליה המאוחדת ב-1861.
מוסוליני הקים את העיר אימפריה ב-21 באוקטובר 1923 על ידי האיחוד של פורטו מאוריציו, אונגליה וקומונות הכפרים שמסביב .
כלכלה

כלכלת אימפריה מבוססת על תיירות, תעשיית מזון (שמן זית ופסטה), חקלאות מתמחה של מטעי זיתים וטיפוח פרחים בחממות ועל פעילות מסחר ונמל. תיירות חוף הים מהווה נדבך חשוב בכלכלת העיר אימפריה.
גאוגרפיה

אימפריה מורכבת משני הרבעים ההיסטוריים פורטו מאוריציו ואונגליה, השוכנים משני צדי הנהר אימפרו (אנ') שנותן את שמו לעיר.
פורטו מאוריציו ממוקמת על חצי אי ממערב לנהר ומשתרע לאורך קו החוף. זהו הרובע העשיר והססגוני ביותר של העיר, כלכלתו מתרכזת בתעשיית התיירות.
רובע אונגליה ( Inéja בליגורית) שוכן על המישור ממזרח לשפך הנהר אימפרו. באונגליה נמצא הנמל המודרני והמתועש מבין שני חלקי העיר. במרכז אונגליה שוכנת כיכר דנטה, שממנה יוצאים כמה מהכבישים הראשיים של העיר.
גאוגרפיה > אקלים

אימפריה חווה אקלים ים תיכוני ( סיווג האקלים של Köppen Csa ).
| אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> ינואר.10.3.4.6.74 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> פברואר.11.6.5.2.79 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> מרץ.14.2.7.6.94 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> אפריל.17.6.10.5.66 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> מאי.20.9.13.8.71 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> יוני.28.17.3.41 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> יולי.27.8.20.1.20 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> אוגוסט.24.7.20.48 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> ספטמבר.20.1.17.6.71 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> אוקטובר.22.3.13.5.110 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> נובמבר.14.7.8.6.97 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> דצמבר.11.6.5.8.61 | אקלים באימפריה  Imperia  נתוני מזג האוויר הממוצעים בעיר אימפריה בין השנים 1980–2016> שנה.19.5.13.690 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
אתרים בולטים > פורטו מאוריציו

מבט על פורטו מאוריציו מהנמל של אונגליה מהצד המערבית ביותר.
הקתדרלה הקלאסית של סן מאוריציו, שנבנתה בין 1781 ל-1832 על ידי Gaetano Cantoni, היא הכנסייה הגדולה ביותר בליגוריה.
העיר העתיקה, הנקראת פאראסיו.
מנזר סנטה קיארה. הוקם לראשונה בשנת 1365, המבנה הקיים הוא משנת 1741.
מוזיאון ימי קטן.
אתרים בולטים > אונגליה

Museo dell'Olivo ( מוזיאון הזית )
וילה גרוק, נבנתה עבור הליצן גרוק (אנ') (1880–1959)
כנסיית סן ג'ובאני בטיסטה, נבנתה בשנים 1739–62.
Calata Giovanni Battista Cuneo, רציף היסטורי שלאורכו מסעדות
Palazzo Municipale כיכר ההיסטורית בפיאצה דנטה
אתרים בולטים > מונטרגזי

כנסיית סנטה מריה מג'ורה.
מקדש נוסטרה סיניורה דלה גרציה.
תחבורה

אימפריה נהנית מהכביש המהיר Autostrada A10, הידוע גם בשם L'Autostrada dei Fiori אשר עובר לאורך החוף הליגורי בין ג'נואה לונטימיגליה Ventimiglia הנמצאת על הגבול הצרפתי. הכביש חוצה את העיר על סדרה של ויאדוקטים גבוהים ומנהרות הרים מעל העמק. שני צמתים משרתים את העיר, אחד במערב קרוב לפורטו מאוריציו, ואחר במזרח מעל אונגליה. הכביש המהיר A10 מהווה גם חלק מהכביש האירופי E80 (אנ').
שירותי האוטובוסים ברחבי מחוז אימפריה מופעלים על ידי גוף התחבורה הציבורית Riviera Trasporti (RT).
קו הרכבת ג'נואה-ונטימגליה עובר דרך אימפריה: העיר מונגשת על ידי תחנת הרכבת המרכזית של אימפריה, במסלול דו-מסילתי שנפתח ב-11 בדצמבר 2016.  התוואי הישן נבנה במקור ב-1872 ונסגר עם פתיחת התוואי היבשתי החדש; העיר מקבלת שירות משתי תחנות רכבת המשרתות את שני המרכזים של אימפריה.
אוכלוסייה

קצב גידול האוכלוסייה בעיר היה גדול עד פי ארבעה מיתר איטליה בשנים מ-1861 ועד שנות ה-70 של המאה ה-20, ולאחר מכן קצב גידול האוכלוסייה ירד בלמעלה מ-25% בעשורים האחרונים. ירידה זו נגרמה ממספר גורמים, ביניהם תהליך עצירת התיעוש (המעבר לתיירות) שדחף תושבים רבים להגר מהעיר, וירידה כללית בלידות שאפיינה את ההיסטוריה הדמוגרפית האחרונה של איטליה.
אוכלוסייה > התפלגות האוכלוסייה

התפלגות האוכלוסייה במחוז איפריה, צפיפות האוכלוסייה לשנת 2024 היא 180.9 תושבים לקילומטר מרובע. בין השנים 2022–2024 קצב שינוי האוכלוסייה עומד על 0.04% כמעט ללא שינוי.
אוכלוסייה > התפלגות אתנית

על פי נתוני המכון הלאומי האיטלקי לסטטיסטיקה, נכון ל-31 בדצמבר 2023, היו באימפריה 7,534 אזרחים זרים, שהם כ-17.78% מכלל האוכלוסייה,  להלן החלוקה לפי לאום באחוזים מכלל האוכלוסייה בסדר יורד:
15,69% אלבניה אלבניה
11,22% טורקיה טורקיה
10,70% פרו פרו
10,61% תוניסיה תוניסיה
6,41% רומניה רומניה
5,19% מרוקו מרוקו
3,49% צרפת צרפת
2,56% בנגלדש בנגלדש
2,55% גרמניה גרמניה
2,39% פקיסטן פקיסטן
2,12% ניגריה ניגריה
1,79% אוקראינה אוקראינה
1,55% פיליפינים פיליפינים
1,49% ברזיל ברזיל
1,38% רוסיה רוסיה
1,33% מולדובה מולדובה
תושבים מפורסמים

אדמונדו דה אמיציס (1846–1908), סופר ועיתונאי
פלגרינו אמורטי, עוזר מזכירו של קרל החמישי, קיסר הרומאים הקדושה
לוצ'יאנו בריו (1925–2003), מלחין
אנדריאה דוריה (1466–1560), מדינאית ואדמירל
רנאטו דולבקו (1914–2012), וירולוג איטלקי-אמריקאי וחתן פרס נובל
פרנצ'סקו מוראלדו, "Creppo di Triora " (1906–2001), חסיד אומות העולם ב-1999
ג'וליו נאטה (1903–1979), כימאי וחתן פרס נובל לשנת 1963
יחסים בינלאומיים > ערים תאומות - ערים אחיות

אימפריה תאומה עם:
גרמניה פרידריכסהאפן, גרמניה
ארגנטינה רוסאריו, ארגנטינה
ארצות הברית ניופורט, ארצות הברית
צרפת מז'ב, צרפת
לקריאנ נוספת

F. Biga, The people of Imperia in the Risorgimento (1815-1870), Imperia Oneglia, Dominici, 1994.
Franco Boggero, Imperia, SAGEP, 1989, ISBN 88-7058-284-1 .
Andrea Gandolfo, The Province of Imperia. History, Arts, Traditions, Blu Edizioni, 2005, ISBN 88-7904-011-1 .
G. Amadeo, Imperia. Our city, Centro Stampa Offset, 2009, ISBN 88-89104-50-3 .
הערות שוליים

↑  about Claudio Scajola
1 2  אוכלוסייה העיר אימפריה לשנת 2024 לפי אתר citypopulation
1 2  Imperia | Riviera Coast, Ligurian Sea & Medieval City | Britannica, www.britannica.com'"`UNIQ--nowiki-00000007-QINU`"'(באנגלית)'"`UNIQ--templatestyles-00000008-QINU`"'
↑  Noted in William Smith, A Dictionary of Greek and Roman Geography, vol 2 1873:187, s.v. "Liguria"
↑  "Portus Maurici, dessen Name auf christliche Zeitalter hindeutet" (Konrad Mannert, Geographie der Griechen und Römen aus Ihren Schriften, Volume 9, Part 1 Book 3, 1823:276); Domenico Anfossi, De sacrarum reliquiarum cultu (1610) suggests a deformation of Maurorum Portus in a passage quoted extensively in Giuseppe Figari, Saggi cronologici della città del Porto-Maurizio 1810:13.
↑  An earlier notice in the continuator of Caffaro's Annals of Genoa, under the year 1204 and other years, is mentioned in Peter Wesseling's notices of the Antonine Itinerary, Vetera Romanorum itineraria, sive Antonini Augusti itinerarium (Amsterdam 1735:502) s.v. "Portus Maurici".
↑  נתוני מזג האוויר הממוצעים בעיר אימפריה, איטליה, בין השנים 1980–2016 על פי אתר weatherspark
↑  Parrocchia San Maurizio (ב־)
↑  "Profilo e storia della Riviera Trasporti" (באיטלקית). נבדק ב-1 באוקטובר 2014. {{cite web}}:  (עזרה)
↑  "Treni, iniziata l'era del raddoppio Andora-San Lorenzo" (באיטלקית). נבדק ב-12 בדצמבר 2016. {{cite web}}:  (עזרה)
↑  Whitehouse, Rosie (2013). Liguria : the Bradt travel guide (1st ed.). Chalfont St. Peter: Bradt Travel Guides. pp. 194–196. ISBN 9781841624730.
↑  Commune, Imperia (Commune, Imperia, Liguria, Italy) - Population Statistics, Charts, Map, Location, Weather and Web Information, www.citypopulation.de
↑  Commune, Imperia (Commune, Imperia, Liguria, Italy) - Population Statistics, Charts, Map, Location, Weather and Web Information, www.citypopulation.de
↑  Istituto nazionale di statistica, Il Censimento permanente  della popolazione in Liguria
↑  הודעה על הסכם עיר תאומה של העיר אימפריה עם העיר פרידריכסהאפן
↑  תכולת הסכם עיר תאומה עם העיר רוסאריו
↑  הודעה על הסכם עיר תאומה של העיר ניופורט עם העיר אימפריה
↑  הודעה על הסכם עיר תאומה של העיר אימפריה עם העיר מז'ב
| --- | --- |
בקרת זהויות :  NLI: 987007557698605171  GND: 4253983-3  LCCN: n86055440  MusicBrainz: 80aeac7a-7019-4fc9-8865-f42487359ba7  NKC: ge1120068  VIAF: 247283901   WorldCat (עם VIAF): 247283901 
ציור של פורטו מאוריציו מתחילת המאה ה-19.
פורטו מאוריציו
קתדרלת סן מאוריציו
וילה גרוק
האוטוסטרדה דיי פיורי הכביש המהיר A10, חוצה את העמק על גבי ויאדוקט מעל אונגליה.
מסילת הרכבת החדשה בין ג'נואה לונטימגליה העוברת דרך העיר אימפריה  מסילת הרכבת הישנה שנסגרה עם פתיחת הקו החדש
בנימין מנדלזון

ערך זה עוסק ברב. אם התכוונתם לעורך הדין, ראו .
| --- | --- |
אין תמונה חופשית
 לידה:  1904
 פטירה:  מאי 1979 (בגיל 75 בערך)
 מקום קבורה:  הר המנוחות 
 תקופת הפעילות:  ? – מאי 1979 
 השתייכות:  חסידות גור
 צאצאים:  מנחם מנדל מנדלזון 
 
הרב בנימין מנדלזון (ה'תרס"ד 1904 - כ"ד באייר ה'תשל"ט מאי 1979) היה רבו של כפר אתא (לימים קריית אתא) ובהמשך רב המושב החרדי קוממיות. שמו נקשר לפרשת חטיפתו של הילד יוסל'ה שוחמכר. פעל למען שמירת שמיטה ללא הסתמכות על היתר המכירה והיה פעיל מרכזי בקרן השביעית, שתומכת כלכלית בחקלאים שומרי שמיטה.
חייו

נולד בשנת 1904 בעיירה פלוצק בפולין לרב מנחם מנדל מנדלזון, חסיד אלכסנדר ששימש שם כראש ישיבה, ולחנה דבורה, נכדת רבי משה מזאלישין בעל "משפט צדק" וצאצאית של רבי מרדכי יפה ושל שושלת וורקא. למד בעיקר אצל אביו. אשתו הראשונה מרים נפטרה בצעירותה והוא נישא בשנית, לבתו של אהרן משה חיימוביץ, מבודז'אנוב שבפולין. הוא הפך לחסיד גור בימיו של רבי אברהם מרדכי אלתר מגור אשר השפיע עליו לעלות לארץ ישראל. בשנת תרצ"ד (1934) עלה לארץ ישראל ומונה לרב היישוב כפר אתא.
בשנת 1952 נענה לבקשת חברי מושב קוממיות להיות רבם. פעל לשמירת השמיטה ללא הסתמכות על "היתר המכירה" בקרב חקלאי הארץ. לצורך כך עבר בין המושבים ופעל בקרב החקלאים. בשנת 1973 הרחיב את היקף קרן השביעית, כך שתתמוך גם בחקלאים שאינם חרדים שבחרו שלא לעבד את אדמתם בשמיטה.
באוגוסט 1961 ניסתה המשטרה לעצור את הרב מנדלזון בהקשר לחטיפת יוסל'ה שוחמכר אך תושבי קוממיות מנעו את המעצר. במאי 1962 נעצר בחשד למעורבות הסתרת יוסל'ה וכן ילד נוסף. מעצרו עורר מחאה בקרב החרדים בארצות הברית. בכנס מחאה של אגודת הרבנים דיברו נגד המעצר הרבנים יוסף אליהו הנקין, משה פיינשטיין ויעקב קמנצקי ועוד. במהלך המשפט סירב הרב מנדלזון להעיד ולהיחקר על דוכן העדים, אך מסר הצהרה ממקומו ובה אמר שבתחילה לא ידע שהילד שהתגורר אצל אחד מאנשי המושב הוא יוסל'ה וכאשר נודע לו הדבר הוא אמר שאין להחזיק בילד. בהתייחס לילד השני אמר שהוא אכן פעל למנוע את מסירתו לאביו החורג לאחר שהילד בכה בפניו שיצילו מידי המיסיון. הוא הוסיף: "לא היה חשש שהילד יקבל חינוך חילוני גרידא. זו הייתה אימת המיסיון... אם מצווה קדושה זו היא בניגוד ללשון חוק המדינה... אני מוכן לקבל עלי כל ייסורים על שקיימתי את מצוות התורה". ב-21 ביוני 1962 הוא זוכה על ידי בית המשפט המחוזי, בנשיאות בנימין הלוי, משום שהתביעה חזרה בה מכתב האישום לאחר שעד התביעה בפרשת שוחמכר הודה בפניה ששיקר והיועץ המשפטי לממשלה החליט שלא להמשיך בהליכים בפרשה השנייה. עם זאת, בית המשפט מתח על הרב מנדלזון ביקורת באמרו שידע שיוסל'ה מוחזק בקוממיות ולא פעל להחזרתו להוריו.
הרב מנדלזון זכה להערכת הרב אהרן רוקח האדמו"ר מבעלזא, הרב אברהם ישעיה קרליץ ורבנים נוספים.
בכ"ד באייר ה'תשל"ט נפטר הרב מנדלזון ונטמן בהר המנוחות בירושלים.
ילדיו

הרב מנחם מנדל - מילא את מקומו כרבה של קוממיות, אשתו בילא חיה הייתה בתו של האדמו"ר רבי יוסף מאיר פולק מברגסז, אחותו של האדמו"ר רבי אברהם אלטר פולק מברגסז ובתו החורגת של האדמו"ר רבי אהרן רוקח מבעלזא. נפטר בנובמבר 2011.
הרב ישראל יצחק - מרבני ארגון "תורה ויהדות לעם", מכונה "אב"ד קוממיות ירושלים", יו"ר קרן השביעית וראש כולל במושב קוממיות.
מזיווגו השני: הרבנית חנה דבורה, נשואה ליעקב קליין.
לקריאה נוספת

אהרן סורסקי, מרביצי תורה מעולם החסידות, חלק ח, בני ברק, תשמ"ט, עמ' רב-רלז.
משה גוטמן, נזר הדור, חייו ומורשתו של הגר"ב מנדלזון זצ"ל, כסלו תשפ"ב
הערות שוליים

↑  ראו למשל: משה פראגר,'"`UNIQ--nowiki-00000001-QINU`"'מסע אל ארץ לא נודעת, בית יעקב גיליון 240–241, עמ' 7, באתר היברובוקס.
↑  תושבי קוממיות מנעו מעצר רבם, דבר, 10 באוגוסט 1961
↑  הרב מנדלסון חשוד בסיוע לשני מעשי חטיפה של ילדים, דבר, 11 במאי 1962
↑  תביעה לביטול משפט הגר"ב מנדלסון שוגרה לבן-גוריון על ידי אגודת הרבנים, הפרדס, יולי 1962, עמודים 30-31
↑  הרב בנימין מנדלסון: "לא חטפנו, לא הובלנו ולא השתתפנו בהעלמת יוס'לה": מקבל אחריות מלאה להצלת ישראל ויניק מן המיסיון, הצופה, 18 ביוני 1962.
↑  הרב מנדלסון: גירסת התביעה על העברת יוסלה לבני ברק - עלילה, דבר, 18 ביוני 1962
↑  הרב מנדלסון ו-3 מתושבי קוממיות זוכו, דבר, 22 ביוני 1962
| --- | --- |
בקרת זהויות :  NLI: 987007309497205171  ISNI: 0000 0000 6987 6765  LCCN: nr94043188  VIAF: 97548792   WorldCat (עם VIAF): 97548792
חולדה (קיבוץ)

| --- | --- |
מגדל מים היסטורי, 2010
מדינה: ישראל ישראל
מחוז: המרכז
מועצה אזורית: גזר
גובה ממוצע: ‎119 מטר
תאריך ייסוד: 1930
תנועה מיישבת: התנועה הקיבוצית
סוג יישוב: קיבוץ
מוצא המייסדים: פולין, גליציה, לטביה, רומניה
נתוני אוכלוסייה לפי הלמ"ס לסוף 2023
  - אוכלוסייה: 1,285 תושבים
    - מתוכם, תושבי ישראל: 1,257 תושבי ישראל
 מפת מיקום  מפה דינמית   (למפת השפלה מוגדלת) חולדה(למפת השפלה רגילה) חולדה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חולדה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חולדה31°49′53″N 34°52′57″E﻿ / ﻿31.8313918381495°N 34.8825776208401°E﻿ / 31.8313918381495; 34.8825776208401  heמפת היישובים של מועצה אזורית גזר באדום - חולדה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://www.hulda.co.il/
חולדה (חֻלְדָּה) הוא קיבוץ בשפלה במועצה אזורית גזר, הסמוך ליער חולדה. סמוך ליער זה נסללה דרך בורמה שפתחה את הדרך לירושלים שהייתה תחת מצור בזמן מלחמת העצמאות. הקיבוץ הוקם כקבוצה בשנת 1930 על ידי תנועת גורדוניה.
הקיבוץ צמוד לצידו הצפוני של כביש 411. מצידו המזרחי של הקיבוץ נמצאים יער חולדה וקיבוץ משמר דוד.כ- 2 קילומטר ממערב לקיבוץ נמצא כביש 6. כ-2.5 קילומטר מצפון לחולדה נמצא מושב פדיה.
מקור השם

מקור השם חולדה מהכפר הערבי בעל אותו שם אשר שכן מזרחית לקיבוץ (היום נמצא שם היישוב משמר דוד). יש המייחסים את השם לחולדה הנביאה ויש הקושרים אותו להיסטוריון וחוקר חלוצי בן המאה ה-14 – אבן חלדון.
החווה החקלאית

ב-1906 הוקמה סמוך לכפר הערבי ח'ולדה חווה ומשק חקלאי מגוון של ההסתדרות הציונית להכשרת העולים ארצה לעבודת האדמה ולהתיישבות. בהמשך ניטע יער חולדה על ידי קק"ל, והיה ליער עצי סרק הראשון בארץ ישראל שניטע על ידי הקק"ל. במקום הייתה חצר מבוצרת ומדרומה בית בן שתי קומות (הידוע כיום כ"בית הרצל").
החווה בחולדה, ביחד עם החווה בבן שמן, נחשבו בציבור הפועלים הארצישראלי לבית יוצר למשק חקלאי, עבודה עברית, וראשית הווי פועלי עברי עצמאי.
פרעות תרפ"ט

באוגוסט 1929 פרצו בארץ מאורעות תרפ"ט; ולאחר טבח חברון (תרפ"ט), התקפות על יישובים ופינוי כפר אוריה, הותקפה גם חוות חולדה. הנשים והילדים פונו מבעוד מועד ובמקום נשארו 16 בחורים, שתי נשים ושני ילדים. אחד מאנשי המקום הגיע למפקדת "ההגנה" בתל אביב וביקש עזרה. הוחלט לשלוח למקום את יעקב אברמסון איש "השומר" לשעבר, ואת אפרים צ'יזיק. בחולדה היה ארגז נשק ממשלתי ובו מספר רימונים, רובים אנגלים, ו-12 רובים קנדים. אברמסון וצ'יזיק הורו להתחיל לאלתר בחפירת שוחות, מילוי שקי חול וניקוי כלי הנשק. וכן, הדריכו השניים את אנשי החווה בשימוש בנשק.
ההתקפה על חולדה נפתחה ב-28 באוגוסט 1929 לפנות ערב. מספר התוקפים הגיע למאות ועימהם באו נשיהם, חמוריהם וגמליהם לשאת את הביזה והשלל. הפורעים העלו את הגורן באש והלהבות האירו את חשכת הלילה. הערבים הקיפו את מתחם המשק והחלו לפרוץ אליו. אפרים צ'יזיק פקד לסגת לבית האבן בזחילה. הוא ניהל בעצמו את פעולת הנסיגה מהחצר לבית בלוותו את האנשים. בצאתו בפעם האחרונה מהבית לחצר פגע בו כדור והוא נהרג במקום. המגינים תפסו עמדות סמוך לחלונות הקומה השנייה וצלפו על הערבים הבוזזים.
בחצות הגיע כוח בריטי ודרש להפסיק את האש, משסירבו הערבים להפסיק את ההתקפה פתחו עליהם הבריטים באש ביחד עם המגינים. 40 גופות ערבים נספרו במקום. הבריטים פינו את המגינים אבל סירבו לקחת את גופתו של אפרים צ'יזיק. רק ב-31 באוגוסט 1929 חזרו לחולדה כמה מהמגינים ביחד עם בני משפחתו של אפרים והביאו את גופתו החרוכה לקבורה באדמת חולדה. המשק נשרף ונחרב עד היסוד. החווה עמדה בשיממונה כשנה, ולאחר מכן נשלחה קבוצה מתנועת הנוער "גורדוניה" למקום ועסקה בניקוי, בשיפוץ ושמירת הקיים.
במשך 15 שנים לאחר תרפ"ט, סופר שצ'יזיק היה מפקד ההגנה על חולדה, על מנת שלא לעורר את הבריטים לחפש את המפקד אברמסון בין הניצולים. סיפורם של אפרים צ'יזיק ואחותו שרה הונצח באנדרטה "עבודה והגנה" שיצרה הפסלת בתיה לישנסקי.האנדרטה הוצבה על קברו של אפרים צ'יזיק בחולדה ב-1937.
הקיבוץ

בסתיו 1931 עברה למקום קבוצת "גורדוניה" א' מחדרה והקימה את קיבוץ חולדה בסיוע כספי של ארגון אבוקה.
בשנת 1937 הוחלט במשותף על ידי מוסדות היישוב וחברי הקיבוץ לעבור מהיער למקום הנוכחי, כקילומטר מערבית ליער ובטקס חגיגי הונח אבן פינה ליישוב החדש. בשנת 1938 החלו החברים לעבור למה שכונה "הנקודה החדשה", היא חולדה של היום.
במלחמת העצמאות הייתה חולדה הנקודה המזרחית ביותר אשר היה לה קשר גאוגרפי ישיר עם היישוב ומוסדותיו וכך הפכה לתחנת התארגנות ויציאה של שיירות וכוחות לירושלים הנצורה. עם קום המדינה היוותה יעד להתקפות מטוסי האויב אשר נמשכו כ-8 ימים רצופים, עלו בחייהם של שני חברים, נזק רב לרכוש והביאו ליציאת הנשים והילדים לגלות בתל אביב למשך כ-3 חודשים. חולדה הייתה הקצה המערבי של "דרך בורמה" וממנה נמתח קו השילוח שהוביל מים לירושלים לאחר הסרת המצור במלחמת העצמאות.
בשנות ה-50 של המאה ה-20 הייתה פרנסת הקיבוץ על החקלאות ובנוסף היו בה בית בד שנקרא "זיתניה" ומכון לניקוי זרעים. שני המפעלים היו פעילים כל אחד כמחצית השנה.
החל מ-2022 מתקיימת בקיבוץ פעילות של תנועת הנוער העובד והלומד.
בשנת 2013 הושלמה בניית שכונת "ההרחבה" בחולדה שהיא הרחבה של הקיבוץ. ב-2017 הושלמה שכונת הבנים ובשנים האחרונות החלה בניית שכונת לוטם. עם קליטת המשפחות בהרחבה מתחילה לפעול בקיבוץ קהילה משותפת לחברי הקיבוץ וההרחבה, סך הכול היום (2021) בחולדה כ-320 בתי אב.
באוגוסט 2013 נערכו בחירות ראשונות לוועד הקהילה המשותפת. הוועד, המורכב מ-4 חברי קיבוץ ו-3 חברי הרחבה, החל את פעילותו לניהול הקהילה ביישוב.